**ТӨРИЙН АЛБАНЫ САЛБАР ЗӨВЛӨЛИЙН**

**7 ДУГААР ХУРАЛДААНЫ ТЭМДЭГЛЭЛ**

2020.12.07

Салбар зөвлөлийн хурлын 2020 оны 12 дугаар сарын 9-ны өдрийн 16.00 цагт аймгийн ЗДТГ-ын даргын өрөөнд зохион байгууллаа. Хуралд салбар зөвлөлийн гишүүд

1. Ц.Эрдэнэсүрэн –Салбар зөвлөлийн дарга
2. Ц.Мөнгөнцоож- Салбар зөвлөлийн гишүүн
3. Б.Оюунчимэг –Салбар зөвлөлийн гишүүн
4. Н.Эрдэнэ-Очир-Салбар зөвлөлийн гишүүн
5. Б.Түвшинбаяр-Салбар зөвлөлийн гишүүн
6. А.Нарантуяа-Салбар зөвлөлийн гишүүн
7. С.Хулан-Салбар зөвлөлийн нарийн бичгийн дарга нар оролцлоо. Ирц 63.6%-тай байлаа.

**ХЭЛЭЛЦЭХ АСУУДАЛ**

1. Төрийн захиргааны гүйцэтгэх албан тушаалын 10 сул орон тоог зарлуулах тухай
2. Төрийн захиргааны удирдах албан тушаалын 2 сул орон тоог зарлуулах тухай

7 дугаар хуралдааны төлөвлөгөөг салбар зөвлөлийн дарга Ц.Эрдэнэсүрэн танилцуулж хэлэлцэх асуудлы төлөвлөгөөг 100%-ын саналаар баталлаа.

Ц.Эрдэнэсүрэн –6 дугаар хуралдаанаас хойш сул орон тооны захиалга ирүүлсэн байгаа, салбар зөвлөлийн хурал ойрд болоогүй, хэлэлцүүлээгүй байгаа. Бүх сул орон тоог уншиж танилцуулав

Ц.Мөнгөнцоож- Нэлээд олон орон тоо сул байна шүү

Б.Оюунчимэг- 2 сумын тамгын газрын дарга зарлаж байгаа юмуу

Ц.Эрдэнэсүрэн- Бусад сумдыг бас зарлуулж байгаа, хэлэлцэгдээгүй сүүлд хүсэлт ирсэн 2 сум байгаа, үүнийг энэ удаагийн хурлаар оруулж хэлэлүүлж байга юм

С.Хулан- 5 сумын Тамгын газрын даргын орон тоог өмнөх хурлуудаар хэлэлцүүлсэн байсан, энэ 2-той нийлээд 7 сумын Тамгын газрын даргын орон тооны захиалгыг хүргүүлэх гэж байгаа юм

Ц.Эрдэнэсүрэн- Одоо өнөө маргаашгүй бас сул орон тооны захиалгуудыг хүргүүлэхээр бэлтгэж байгаа, тэгэхээр удахгүй сонгон шалгаруулалт зарлагдах байхаа, Зөвлөлийн гишүүдээс өөр асууж торуулах зүйл байна уу

Гишүүд- Өөр зүйл байхгүй

**ШИЙДВЭРЛЭСЭН НЬ:**

1. Эрдэнэдалай, Сайнцагаан сумын ЗДТГ-ын дарга
2. Адаацаг сумын ЗДТГ-ын нийгмийн бодлогын асуудал хариуцсан мэргэжилтэн, байгаль орчны асуудал хариуцсан мэргэжилтэн
3. Дэрэн сумын ЗДТГ-ын нийгмийн бодлогын асуудал хариуцсан мэргэжилтэн
4. Сайнцагаан сумын ЗДТГ-ын төрийн сангийн мэргэжилтэн, МАА-н үйлдвэрлэлийн төлөвлөлт, менежмент, малын үржил бэлтгэлийн асуудал хариуцсан мэргэжилтэн, бэлчээр газар тариалангийн асуудал хариуцсан мэргэжилтэн
5. Дэлгэрцогт сумын ЗДТГ-ын нийгмийн бодлогын асуудал хариуцсан мэргэжилтэн, хөдөө аж ахуй, үржил, газар тариалан, бэлчээр хариуцсан мэргэжилтэн
6. Хулд сумын ЗДТГ-ын төрийн сангийн мэргэжилтэн, малын эрүүл мэнд, үржил, хүнсний аюулгүй байдал хариуцсан мэргэжилтэн зэрэг нийт12 ажлын байрыг нөөцийн зард зарлуулахаар шийдвэрлэлээ.

Салбар зөвлөлийн 7 дугаар хуралдааныг 16.30 минутад дуусав.

ХЯНАСАН:

САЛБАР ЗӨВЛӨЛИЙН ДАРГА Ц.ЭРДЭНЭСҮРЭН

ТЭМДЭГЛЭЛ ХӨТӨЛСӨН:

САЛБАР ЗӨВЛӨЛИЙН НАРИЙН БИЧГИЙН ДАРГА С.ХУЛАН